Que ja mo’n sabem de tot çò d’aute: Era irrupcion d’ua tresau armada, era batalha desmargada, ueitanta sies boques de huec tronan còp sec, Pirch I acodint damb Bülow, era cavalaria de Zieten dirigida per Blucher en persona, es francesi refusadi, Marcognet escampat dera planhèra de Ohain, Durutte hèt enlà de Papelotte, Dolzelot e Quiot arreculant, Lobau guinhauetejat, ua auta batalha menaçant tara serada as nòsti regiments desmanteladi, tota era linha anglesa tornant a cuélher era ofensiua e auançant entà nosati, era gigantesca clatenèra dubèrta ena armada francesa, era mitralha anglesa e era mitralha prusiana ajudant-se mutuauments, era extermininacion, eth desastre en front, eth desastre enes flancs, era garda entrant ena linha jos aqueth espaventós e generau en.honsament.